Mäntykoski (maalaus)

Mäntykoski on suomalaisen taiteilijan Akseli Gallen-Kallelan maalaus vuodelta 1894.

Maalaus syntyi tuloksena matkasta, jonka Gallen-Kallela teki Kuusamon Paanajärvelle vuonna 1892 puolisonsa Mary Gallen-Kallelan ja perheen tyttären Marjatan kanssa.  

Maalauksen aiheena on Kuusamon Paanajärveen laskevassa Mäntyjoessa oleva, luonnonnähtävyytenä tunnettu Mäntykoski. Taiteilijan tuotannossa maalaus on liitetty vaiheeseen, jossa taiteilija oli siirtymässä naturalismista ja realismista kohti symbolismia. Tätä ilmentävät realistiseen maalaukseen liittyvät, kuvan yli piirretyt soittimen kielet.  

Muita samalla matkalla alkunsa saaneita tunnettuja Gallen-Kallelan maalauksia ovat Palokärki ja Paimenpoika Paanajärveltä. 

Toisen maailmansodan jälkeen Paanajärvi ympäristöineen tuli osaksi Suomen Neuvostoliitolle luovuttamaa Sallan–Kuusamon aluetta. Vuonna 1992 alueelle perustettiin Paanajärven kansallispuisto.

Lähteet

Viitteet

Aiheesta muualla

Kuusamon kulttuuri
Akseli Gallen-Kallelan maalaukset
Maisemamaalaukset
Symbolistiset maalaukset